На дан 27. маја 2021. нашао се у тиму за Европско првенство 2020, које је због пандемије ковида 19 помјерено за 2021. На дан 4. јуна играо је у поразу 4:0 од Италије у пријатељској утакмици; изашао је из игре у 81 минуту, када је умјесто њега ушао Михал Садилек. Четири дана касније, играо је и на последњој пријатељској утакмици пред почетак првенства, у побједи од 3:1 против Албаније; изашао је из игре у 74. минуту, а умјесто њега ушао је Антоњин Барак. На Европском првенству, био је стандардан у групној фази, а Чешка је у првом колу групе Д побиједила Шкотску 2:0, са два гола Патрика Шика, док је у другом колу ремизирала 1:1 против Хрватске. У трећем колу, изгубила је 1:0 од Енглеске и прошла је даље са трећег мјеста. У осмини финала није играо, а Чешка је побиједила Холандију 2:0. У четвртфиналу, у поразу 2:1 од Данске, ушао је у игру у 79. минуту, умјесто Петра Шевчика. Након Европског првенства, завршио је репрезентативну каријеру.